CELEX: 62008TN0060
Language: da
Date: 2009-01-12 00:00:00
Title: Sag T-60/08 P: Appel iværksat den 12. januar 2009 af Georgi Kerelov til prøvelse af dom afsagt den 29. november 2007 af Personaleretten i sag F-19/07, Kerelov mod Kommissionen

21.3.2009   
            
            
               DA
            
            
               Den Europæiske Unions Tidende
            
            
               C 69/39
            
         Appel iværksat den 12. januar 2009 af Georgi Kerelov til prøvelse af dom afsagt den 29. november 2007 af Personaleretten i sag F-19/07, Kerelov mod Kommissionen
   (Sag T-60/08 P)
   (2009/C 69/91)
   Processprog: fransk
   Parter
   
      Appellant: Georgi Kerelov (Pazardzhik, Bulgarien) (ved avocat A. Kerelov)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Personalerettens dom af 29. november 2007 i sag F-19/07, Kerelov mod Kommissionen, ophæves
            
         
               —
            
            
               Appellanten gives medhold i de påstande, som han nedlagde for Personaleretten
            
         
               —
            
            
               Kommissionen tilpligtes at betale samtlige omkostninger
            
         Anbringender og væsentligste argumenter
   Med appellen har appellanten nedlagt påstand om ophævelse af dom afsagt af Personaleretten den 29. november 2007 i sag F-19/07, Kerelov mod Kommissionen, hvorved Kommissionen blev frifundet for appellantens påstande om annullation af de af udvælgelseskomitéen for den almindelige udvælgelsesprøve EPSO/AD/43/06 trufne afgørelser om ikke at opføre ham på reservelisten og om at udelukke ham fra udvælgelsesprøven samt om, at Kommissionen tilpligtes at udbetale ham en fast godtgørelse.
   Til støtte for appellen har appellanten gjort ti anbringender gældende vedrørende:
   
               —
            
            
               Tilsidesættelse af principperne om forvaltning af den administrative proces vedrørende bevisforhold, idet Personaleretten havde vendt bevisbyrden om.
            
         
               —
            
            
               Tilsidesættelse af kontradiktionsprincippet, idet Personaleretten ikke havde givet appellanten en tilstrækkelig lang frist til at tage stilling til de nye dokumenter, der indgik i sagens akter.
            
         
               —
            
            
               Tilsidesættelse af princippet om procedurens offentlige karakter, idet Personaleretten ikke havde afholdt et nyt retsmøde som følge af indgivelsen af nye dokumenter.
            
         
               —
            
            
               Tilsidesættelse af pligten til upartiskhed, idet Personaleretten ikke traf de nødvendige foranstaltninger for at oplyse sagen.
            
         
               —
            
            
               En retlig fejl, idet Personaleretten fandt, at retten til at udelukke en ansøger tilkom udvælgelseskomitéen og ikke direktøren for De Europæiske Fællesskabers Personaleudvælgelseskontor (EPSO).
            
         
               —
            
            
               En retlig fejl, idet Personaleretten fandt, at forbuddet for kontakt mellem deltagerne i en udvælgelsesprøve og medlemmerne af udvælgelseskomitéen blev bragt til ophør på tidspunktet for offentliggørelsen af reservelisten i Den Europæiske Unions Tidende og ikke på tidspunktet for afslutningen af komitéens arbejde.
            
         
               —
            
            
               Tilsidesættelse af princippet om materiel forvaltningsret ved at bekræfte komitéens beslutning af 2. februar 2007 om at udelukke appellanten fra udvælgelsesprøven, for så vidt som:
               
                           —
                        
                        
                           den pågældende beslutning ikke har indgået i sagens akter i sin oprindelige version;
                        
                     
                           —
                        
                        
                           den pågældende beslutning ikke indeholdt tilstrækkeligt præcise grunde til at give adressaten mulighed for at få kendskab til de nøjagtige faktiske omstændigheder, der lå til grund for beslutningen; og
                        
                     
                           —
                        
                        
                           udvælgelseskomitéen ikke havde opfordret appellanten til at udtale sig om de faktiske omstændigheder, der blev foreholdt ham, nemlig fremsendelsen af to breve til komitéen.
                        
                     
         
               —
            
            
               En undersøgelse af egen drift af alle andre tilsidesættelser af retsregler, som Personaleretten eventuelt har begået.